شنڭي

الشنڭي (ب النڭليزية triticale، ب لعربية شيقم) هوّ نبتة هجينة مابين لڭمح و الشنتي، لي تم التهجين ديالها لمرة اللولة ف لقرن 19 ف سكوطلاندا و ألمانيا. الشنڭي لمتوفّر تجارياً علاين يكون ديما ناتج على تهجين من الجيل التاني، يعني جاي من تهجين ديال جوج نواع أصليين د الشنڭي. بشكل عام الشنڭي عندو الجودة د لحبوب د لڭمح، و لمقاومة للأمراض و التغيرات د لبيئة و التربة لي عند الشنتي. ف أغلبية د لحالات كيتم زراعة الشنڭي على ود لعلف د لكسيبة، ولايني كاينين تا ماكلات د بنادم مصاوبين منو، بحال سيريال د لفطور، لي يقدر لواحد يلقاهم ف لحوانت ديال لماكلة الصحية.

أكبر بلدان ف لإنتاج ديال الشنڭي هوما پولونيا، ألمانيا، بيلاروسيا، فرانسا و روسيا. ف 2014، تنتجو 17,1 مليون طن ديال الشنڭي ف لعالم كامل، على حساب مونضامة لماكلة و الزراعة (فاو).

لبرنامج ديال تحسين الشنڭي، لي تابع للمركز د تطوير الدرا و لڭمح CIMMYT، كيهدف ل تحسين لإنتاج د لماكلة و التغدية ف لبلدان النامية. الشنڭي تعتابر بلي لي عندو پوطونسييل كبير ف لإنتاج ديال لخبز و مواد خرين د لماكلة، بحال لحلوى، لمعجنات، لعجينة د لپيتزا، و السيريال د لفطور. لمحتوى ديال لپروتين فيه طالع على لي كاين ف لڭمح، وخا لڭلوطينين glutenin ناقص. لحبوب ديال الشنڭي كيتعتاقد بلي فيهم الليزين lysine تا هوّ زايد على لڭمح. التاقبّول ديالو كيشتارط بلي الصناعة ديال الطحين تأضاپطيه، حيت التقنيات ديال الطحين د لڭمح ماشي بحال ديال طحين الشنڭي.Sell, J.L.; Hodgson, G.C.; Shebeski, L.H. (1962) Triticale as a potential component of chick rations  Canadian Journal of Animal Science, Volume 42, Number 2 لأبحات لي تدارو بيّنو بلي الشنڭي يقدر يتخدم كا حبوب ديال لماكلة، و ب لخصوص بلي النشا ديالو كيقدر يهضمو بنادم.Bird, S. H; Rowe, J. B.; Choct, M.; Stachiw, S.; Tyler, P.; Thompson, R. D. (1999) In vitro fermentation of grain and enzymatic digestion of cereal starch Recent Advances in Animal Nutrition, Vol 12, pp. 53–61 و راه ديجا متوفّر دابا للماكلة و عندو أهمية قتيصادية كبيرة. و عاد جلب لإنتباه ليه كا مصدر ديال الطاقة، حيت كاينين دابا أبحات على لإستعمالات ديالو ف لإنتاج ديال لبيوإيطانول. الشنڭي تخدم تا ف لمصاوبة ديال لڤوضكا.
alt=The smaller grain of wheat on the left, larger kernels of rye next, and triticale on the right — triticale grain is significantly larger than wheat.|يسار|تصغير|280x280بك|الشنڭي، الشنتي، لڭمح

 مصادر 

تصنيف:حبوب د الدرة